Държавен вестник, бр. 6, 2013 г., стр. 19

БРОЙ  6	
Д Ъ Р Ж А В Е Н  В Е С Т Н И К 	
СТР.  19  
(7) За целите на чл. 45, ал. 2 от Закона за 
устройството на държавния бюджет в отчет­
ността на касова и начислена основа на из­
вънбюджетната сметка на Националния фонд 
към министъра на финансите се включват 
само операциите и наличностите по сметките 
в Българската народна банка и кодовете в 
СЕБРА на Националния фонд, открити съ­
гласно § 27 от преходните и заключителните 
разпоредби на Закона за държавния бюджет 
на Република България за 2013 г., както и 
операциите и наличностите по ал. 6.
(8) Извършените при условията на ал. 5 от 
съответните бенефициенти – бюджетни пред­
приятия, плащания чрез сметките и кодовете 
в СЕБРА по ал. 7 се отразяват в отчетността 
на Националния фонд като предоставени 
трансфери, а в отчетността на съответните 
бенефициенти – като касови разходи и полу­
чени трансфери.
(9) Доколкото не е определено друго с 
указания на министъра на финансите, при 
изготвянето на консолидираната фискална 
програма отчетените като извънбюджетни 
средства по реда на ал. 4, 5 и 6 операции и 
наличности на бенефициентите се предста­
вят обособено в консолидираната фискална 
програма, както следва:
1. за средствата по ал. 1 – в частта на опера­
циите и наличностите на Националния фонд;
2. за средствата, предоставени от Раз­
плащателната агенция към Държавен фонд 
„Земеделие“ – в частта на операциите и на­
личностите на фонда;
3. за средствата, предоставени по други 
програми на Европейския съюз – отделно от 
останалите извънбюджетни сметки и фондове.
(10) Разпоредбите на § 31 от преходните 
и заключителните разпоредби на Закона за 
държавния бюджет на Република България за 
2013 г. се прилагат независимо от начина на 
отчитане на плащанията по ал. 1 – 9.
Чл. 101. (1) Средствата от дарения, помощи 
и други безвъзмездно получени суми, включи­
телно от минали години, от министерствата, 
ведомствата, органите на съдебната власт, 
другите държавни органи, Националния оси­
гурителен институт, Националната здравно­
осигурителна каса, Българската национална 
телевизия, Българското национално радио, 
Българската телеграфна агенция, Българ­
ската академия на науките и от държавните 
висши училища се отчитат и разходват чрез 
съответните бюджети.
(2) Алинея 1 не се прилага за извънбюджет­
ните сметки и фондове по приложение № 8 
към § 26 от преходните и заключителните 
разпоредби на Закона за държавния бюджет 
на Република България за 2013 г., както и в 
случаите по чл. 100, ал. 4.
Чл. 102. Министърът на финансите всяко 
тримесечие внася в Министерския съвет ин­
формация за изпълнението на републиканския 
бюджет в срок до края на месеца, следващ 
съответния отчетен период.
Чл. 103. (1) За целите на касовото изпълне­
ние на бюджета, отчетността и статистиката 
на публичните финанси произтичащите от 
структурни промени корекции по бюджетите 
на първостепенните разпоредители с бюджет­
ни кредити и отчитането на прехвърлянето 
на активите и пасивите между съответните 
бюджетни предприятия се извършват с дата 
1-во число на месеца, определен от министъра 
на финансите в зависимост от конкретната 
структурна промяна, изискванията на съот­
ветния нормативен акт и при отчитане на 
други, свързани със структурната промяна 
обстоятелства.
(2) Министърът на финансите по предложе­
ние на съответните първостепенни разпореди­
тели с бюджетни кредити може да извършва 
корекции по реда на чл. 34, ал. 1 и 2 от За­
кона за устройството на държавния бюджет, 
произтичащи от структурни промени, които 
не са отразени със Закона за държавния бю­
джет на Република България за 2013 г., преди 
представяне на месечното разпределение на 
бюджета на първостепенните разпоредители 
с бюджетни кредити.
Чл. 104. Дължимите от държавните пред­
приятия и дружества с държавно участие суми 
по § 18, ал. 1 и 2 от преходните и заключи­
телните разпоредби на Закона за държавния 
бюджет на Република България за 2013 г. се 
внасят в 10-дневен срок от всяко получаване 
на суми по наемния договор по сметката 
по чл. 28, ал. 2 на Териториална дирекция 
„Големи данъкоплатци и осигурители“ на 
Националната агенция за приходите.
Чл. 105. (1) Министерството на финансите 
публикува ежемесечно отчетна информация за 
фискалния резерв в срок до края на месеца, 
следващ отчетния период.
(2) Банковите сметки, чиито салда са 
включени в обхвата на фискалния резерв, са:
1. всички сметки, включени в системата 
на единната сметка съгласно § 21, ал. 1 от 
преходните и заключителните разпоредби 
на Закона за държавния бюджет на Републи­
ка България за 2013 г., както и останалите 
обслужвани от Българската народна банка 
сметки на бюджетните предприятия;
2. обслужваните от банки сметки за бюджет­
ни и извънбюджетни средства на бюджетните 
предприятия без тези на общините и техните 
разпоредители с бюджетни кредити.
Чл. 106. Директорите на културните инсти­
тути, които прилагат разпоредбите на чл. 23б 
от Закона за закрила и развитие на културата: